Autobusu satiksme Jūrmalā

Autobusu satiksme Jūrmalā ir viens no sabiedriskā transporta veidiem, kas nodrošina pasažieru pārvadāšanu pilsētā. Kopš 2017. gada 20. februāra SIA “Jūrmalas autobusu satiksme” nodrošina pasažieru pārvadājumus Jūrmalā. Patlaban (2018. gadā) pasažieru pārvadājumi tiek veikti 7 autobusu un mikroautobusu maršrutos. Pamazām JAS sabiedriskajos transportlīdzekļos tiek ieviesta vienota elektroniskā norēķinu sistēma – e-talons jeb personalizētā viedkarte. Autobusu parks Jūrmalā atrodas Slokā, Dzirnavu ielā 5A.

Vēsture 
SIA “Jūrmalas autobusu satiksme” ir dibināts 1958. gada 20. novembrī un tolaik tā nosaukums bija “Auto Transporta kombināts”, kas veica pasažieru pārvadājums Jūrmalas pilsētā ar PAZ autobusiem un RAF markas mikroautobusiem. 1962. gadā uzņēmums pārdēvēts par ATU-36 (Autotransporta uzņēmumu Nr.36). 1965. gadā autobusu depo parādās pirmie LAZ markas autobusi, savukārt 1974. gadā Jūrmalas pilsētas ielās sāk braukt pirmie no ārvalstīm ievestie autobusi no Ungārijas – dzeltenie Ikarus. 1991. gadā uzņēmums tiek nodēvēts par “Valsts Autotransporta firma Jūrmala”.  1997. gadā uzņēmumu privatizē, un tas tiek nodēvēts par  SIA “ Autotransporta firma Jūrmala-SV”. No 2012. gada līdz 2017. gada sākumam  pasažieru pārvadājumu nozarē strādāja ar nosaukumu SIA “Autobusu parks Jūrmala-SV” un no 2017. gada 20. februāra uzņēmums maina nosaukumu – SIA “Jūrmalas autobusu satiksme“. No 2018. gada 12. februāra tika mainīta vairāku autobusu numerācija un to saraksti, un tika slēgti vairāki maršruti. Tāpat ir iegādāti 14 jauni autobusi.

Esošie autobusu maršruti 
Šādi autobusu maršruti eksistē kopš 2018. gada 1. jūnija.

Bijušie autobusu maršruti

Apmaksa par braucienu 

Maksa par vienu braucienu Jūrmalas pilsētā SIA “Jūrmalas autobusu satiksme” maršrutu autobusos ir 0,50 eiro.
Iegādājoties biļeti par 0,50 eiro (pilna cena) 1.maršruta autobusā, to var izmantot, pārsēžoties 3. un 4.maršruta autobusos, kā arī pārsēžoties no 6.maršruta autobusa uz 4.autobusu (arī pretējā virzienā).  Biļete ir jāuzrāda vadītājam, kurš izsniegs pārsēšanās biļeti.

Mēnešbiļetes cena visām mēneša dienām – 17,60 eiro.
Mēnešbiļetes cena tikai darba dienām – 15,40 eiro.
Mēnešbiļetes var iegādāties:
Kauguros – tirdzniecības vietā "Narvesen"  pie T/C “Līgo”;
Dubultos – tirdzniecības vietā "Narvesen" pie dzelzceļa stacijas.
Mēnešbiļetes ir derīgas visos Jūrmalas pilsētā kursējošos SIA “Jūrmalas autobusu satiksme” autobusu maršrutos Nr. 1., 2.,3., 4., 5., 6. un 7.

Bez maksas jeb ar 100% atlaidi  neatkarīgi no deklarētās dzīves vietas Jūrmalas pilsētas sabiedriskā transporta maršrutos (izņemot ekspreša maršrutu Nr. 5), uzrādot attiecīgu dokumentu, var braukt šādas iedzīvotāju kategorijas:
I un II grupas invalīdi, bērni ar invaliditāti, kā arī personas, kuras pavada I grupas invalīdu vai bērnu ar invaliditāti;
bērni, kas saskaņā ar Vispārējās izglītības likumu nav uzsākuši pamatizglītības apguvi;
Jūrmalas pilsētas pašvaldības policijas darbinieki, ja viņi veic dienesta pienākumus un ir formas tērpā;
personas, kurām pieder nekustamais īpašums Jūrmalas administratīvajā teritorijā;
Jūrmalas pilsētā esošu izglītības iestāžu audzēkņi (līdz 24 gadiem), kas ir saņēmuši Jūrmalas iedzīvotāja karti;
Jūrmalas pilsētas dibinātu izglītības iestāžu izglītojamie līdz 24 gadu vecumam, kuri iegūst izglītību pamata, vidējās vai profesionālās ievirzes izglītības iestādēs un ir saņēmuši viedkarti “Skolēna apliecība”

Bez maksas jeb ar 100% atlaidi Jūrmalas pilsētas sabiedriskā transporta maršrutos (izņemot ekspreša maršrutu Nr. 5) var braukt iedzīvotāji, kuri deklarējuši pamatdzīvesvietu Jūrmalas pilsētas administratīvajā teritorijā, uzrādot Jūrmalas iedzīvotāja karti:
personas darbspējīgā vecumā;
pensionāri;
pasažieri, kuri mācās vispārējās, profesionālās izglītības iestādēs, kā arī augstskolās un koledžās, kas neatrodas Jūrmalas pilsētas pašvaldības administratīvajā teritorijā.

50% atlaide vienreizējās braukšanas maksas biļetes iegādei sabiedriskā transporta maršrutos (izņemot ekspreša maršrutu Nr. 5) daudzbērnu ģimenes locekļiem, kuri izmanto valsts īstenoto atbalsta programmu Latvijas Goda ģimenes apliecība “3+ Ģimenes karte”.

35% atlaide vienreizējās braukšanas maksas biļetes iegādei ekspreša sabiedriskā transporta maršrutā Nr.5 Jūrmalas pilsētas izglītības iestāžu audzēkņiem, uzrādot sabiedriskā transportlīdzekļa vadītājam Jūrmalas iedzīvotāja karti vai Skolēna apliecību.

No 15. septembra līdz 14. maijam pasažieri, kuriem ir 100% atlaide vienreizējai braukšanas biļetes iegādei, pēc plkst. 21.00 var braukt bez maksas 5.maršruta eksprešos, uzrādot apliecinošu dokumentu, kas ļauj braukt bez maksas.

Atsauces

Ārējās saites 
 Jūrmalas satiksmes oficiālā mājaslapa

Autobusu satiksme Jūrmalā